Átadták az idei Artisjus-díjakat
A könnyûzenei kategóriákban a Bikini együttes, Jantyik Zsolt, Várkonyi Mátyás, Palásti Kovács Zoltán "Zoohacker", a komolyzene szereplõi közül Zombola Péter, a magyarnótaszerzõk közül Gyémánt Ferenc vehette át az Artisjus Magyar Szerzõi Jogvédõ Iroda Egyesület díjait csütörtökön Budapesten. Bódi László "Cipõ" munkásságát posztumusz szövegírói életmûdíjjal ismerték el.
Az Artisjus-díj a kortárs magyar zenemûvészeti és irodalmi alkotótevékenységet ismeri el, az év kiemelkedõ szerzõit négy irodalmi és hét zenei kategóriában díjazza. Az irodalmi díjazottakat egy héttel korábban a könyvfesztiválon ismertették, az irodalmi kuratórium Nagydíját Kántor Péter költõ kapta.
Az év könnyûzenei produkciója díjat a Bikini együttes fennállása 30. évfordulója alkalmából a Sportarénában megrendezett tavaly februári koncertje kapta - szerepel az egyesület MTI-hez eljuttatott közleményében.
Tabár István dalszerzõ méltatásában elmondta: ez a jubileumi koncert tette fel a koronát arra a több mint 130 dalból álló zenei életmûre, amely a folyamatos koncertjelenlétre épült Magyarország színpadain. "Nem csupán ennek a zenei produkciónak szól tehát a díj, az egyesület a Bikini teljes életútja elõtt tiszteleg" - idézte a dalszerzõt a közlemény.   
   
Palásti Kovács Zoltán "Zoohacker" kapta az év könnyûzeneszerzõjének járó Artisjus-díjat, ezzel most elõször jutalmazott a szerzõi egyesület elektronikus zenei alkotót.
A zenészt méltató, szövegíróként 2011-ben Artisjus-díjat kapott Czutor Zoltán kiemelte: Zoohacker egész tevékenysége a stílus- és idõbeli határok feszegetése, zenei hangvételek keresztezése és egyfajta rendhagyó kultúrmisszió, a könnyûzene színességének és gazdag történetének megismertetése a zene iránt picit is érzékeny emberekkel.
"Jólesõ érzés egyre több helyen találkozni azzal a kifinomult eleganciával, ami Zoohacker szerzeményeit, zenei újragondolásait, mixeit jellemzi: Fábián Julival, Barabás Lõrinccel, a Budapest Bárral, a Balkan Fanatikkal, Karányival és sok más elõadó közremûködésével vezeti küldetését" - fogalmazott Czutor Zoltán.
Az év könnyûzenei szövegírójának Jantyik Zsoltot, a debreceni PG Csoport énekesét választották Szomjas Györgynek a zenekarról szóló Alföldi rock címû filmben hallható dalszövegeiért. Méltatásában Szabó Áron "Vasaló", a Nemjuci dobosa elárulta: számára megható, hogy kamaszkora zenei életének meghatározó kulcsfigurájának adhat át díjat.
"A PG Csoport a gondolkodó ember zenéje, ahogy maguk is aposztrofálták annak idején a debreceni egyetem közegébõl kinövõ bandájukat. A szövegeket a frontember Jantyik Zsolt írta, ezek szinte versként is mûködnek, érzõdik rajtuk, hogy a dalok születése pillanatában a dallammal együtt jöttek világra. Ezzel a díjjal az alternatív zenei szcénát is ünnepli az Artisjus" - szögezte le Szabó Áron "Vasaló".
A könnyûzeneszerzõi életmûdíjat Várkonyi Mátyás kapta a gálán. "A hetvenes években alapító tagja volt annak a Generál együttesnek, amely 1975-ben az év zenekara lett. A nyolcvanas évektõl Várkonyi Mátyás a színházi zene felé fordult, megalapította a Rock Színházat. Számos színpadi mûvet írt, több musical zeneszerzõje. Fõ mûvei közé tartozik a Sztárcsinálók, a Farkasok, A bábjátékos, a Dorian Gray képmása és A félõlény. Szerzõi munkásságát 1986-ban Erkel-díjjal jutalmazták" - idézte a közlemény Victor Mátét, aki 2005-ben kapott Artisjus könnyûzenei alkotói életmûdíjat.
Egy különleges és sajnálatosan rövid mûvészi pálya posztumusz elismerése a 2013-as szövegírói életmûdíj, amelyet az egyesület Bódi László "Cipõnek", a Republic énekesének ítélt oda. Méltatásában Bródy János elmondta, hogy ha lehet valakit naiv mûvésznek nevezni a rockzene köreiben, akkor Cipõre bizonyosan illik ez a jelzõ.
"Nehéz a szövegírót elválasztani a dalszerzõtõl és az énekes figurától, de Cipõ dalainak jelentõs része épült a költészetbe fordult szövegsorok mágikus erejére, ahol a legõsibb dalforma, az énekelt ritmusos szöveg mindig többet üzen a megfejthetõ jelentésnél" - hangsúlyozta Bródy János az idén márciusban 47 éves korában elhunyt Cipõ dalairól szólva.
Az év komolyzenei mûvének járó Artisjus-díjat Zombola Péter kapta Requiem címû alkotásáért, ezzel az eddigi legfiatalabb komolyzenei díjazottat köszöntötte az egyesület.
A méltatásban Hollós Máté felidézte, hogy a 28 esztendõs szerzõ évekkel korábban kezdett hozzá a mû komponálásához, de félbehagyta azt. Amikor édesapja elvesztése után személyesen érintetté vált, ismét visszatért a partitúrához. "A személyesség az egész mû sajátja, a szerzõ vallomásos hangon szólal meg a megélt gyászról. Mûve tételeit pedig úgy dolgozza ki, ahogyan a szoborcsoport alkotója egy-egy mellékalak arcát, gesztusát" - fejtette ki Hollós Máté.
Az év magyarnótaszerzõje Gyémánt Ferenc lett. "Az utóbbi években a magyar nóta mélypontra került, de örömömre szolgál, hogy elindult a Dankó Rádió. Ezt a mûfajt játszotta, énekelte és írta évtizedeken keresztül Gyémánt Ferenc, aki a nóták mellett táncdalokat is írt" - mondta méltatásában Nógrádi Tóth István, aki 2006-ban kapta meg az év magyarnótaszerzõjének járó díjat.
Az irodalmi díjazottakat egy héttel korábban a Budapesti Nemzetközi Könyvfesztiválon már bejelentették, de az elismeréseket szintén csütörtökön adták át. Az irodalmi kuratórium Nagydíjat adott át Kántor Péter költõnek, irodalmi díjat kapott Szvoren Edina, Szálinger Balázs és Szõnyei Tamás is.
Az Artisjus Magyar Szerzõi Jogvédõ Iroda Egyesület a zeneszerzõk, szövegírók, zenemûkiadók és irodalmi szerzõk egyesülete. Jogelõdjét 1907-ben alapították. Mintegy tízezer magyar szerzõ jogait kezeli, a külföldi szervezetekkel kötött szerzõdései alapján több millió zenei és irodalmi szerzõ jogkezelését végzi a Szellemi Tulajdon Nemzeti Hivatalánál bejegyzett közös jogkezelõ szervezetként.
díj zene